For at høre mere om hele idéen bag 'Coronafitness' fangede vi en lettere forpustet Melvin Kakooza over telefonen, da han og Anders Breinholt var færdige med dagens workout.

Hej Melvin, sikke en omgang. Kan du tale lige nu?

- Ja, jeg sidder lige og strækker ud. Det får pulsen op, men alle kan være med. I dag gik godt, vi havde mange med. Det er ret vildt og mega fedt, at der er så mange, der er med på noget så simpelt som fitness.

Det giver mig sådan en livsglæde, at vi, på trods af at vi skal være fra hinanden, alligevel kan stå sammen. Det er virkelig fantastisk. 28-årige Melvin Kakooza om Coronafitness

Hvordan fik du idéen til 'Coronafitness'?

- Det var slet ikke gennemtænkt, men et forsøg på at få energien ud af min lillebror på 13 og min nevø på syv. Min familie kan godt lide at danse, og en morgen for en uge siden lavede vi noget dans sammen, som jeg sendte live fra. Bagefter var der flere, der skrev: "Gør du det igen i morgen?" Og pludselig var der virkelig mange, der så med hjemmefra.

- Nu kan jeg se, at 'Coronafitness' også er kommet på skemaer rundt om på skoler. Det er jo fantastisk.

Nu er du jo ikke fitnessinstruktør til daglig. Så helt ærligt, virker det?

- Ja, det gør det. Nu har jeg lavet det her en uge nu, og jeg har tabt mig to et halvt kilo bare af at gå i gang med fitness.

Bare ved at dyrke fitness hver dag i en uge?